钦定古今图书集成/明伦汇编/氏族典/第097卷 > 《凌迪知万姓统谱》 > 符璘
## 钦定古今图书集成/明伦汇编/氏族典/第097卷 > 《凌迪知万姓统谱》 > 符璘

按《唐书符令奇传》：“令奇子璘以众降，燧署为军副，诏
拜特进，封义阳郡王。既闻父见害，号绝泣血，燧表其
冤，加检校左散骑常侍，赐晋阳第一区，祁田五十顷。
璘字元亮，李怀光反，诏燧讨之。璘介五千兵，先济河，
与西师合，从燧入朝，为辅国大将军，赐靖恭里第一
区，蓝田田四十顷。璘之降，母匿里中独免。及悦死，诏”
迎于魏，赐宴别殿，璘居环卫十三年卒，年六十五，赠
越州都督。